Victoria's Secret

**Victoria’s Secret** (**Вікторыя Сакрэт**) — амэрыканская кампанія, якая зьяўляецца адной з найвядомых сусьветных кампаніяў па вытворчасьці жаночай бялізны.

## Гісторыя

Аднойчы Рой Рэйманд, выпускнік Стэнфарду са ступеньню MBA, вырашыў зрабіць сваёй жонцы падарунак і адправіўся ў краму ў пошуках прыгожай жаночай бялізны. Апынуўшыся ў краме жаночай бялізны, ён разгубіўся ў «тагасьветным» сьвеце жаночага прыладзьдзя. Ён доўга блукаў сярод стэлажоў з прадукцыяй разнастайных памераў, колераў і стыляў. Прадаўцы, навучаныя абслугоўваць жанчын, не змаглі дапамагчы яму зрабіць куплю. Так Рой і сышоў з пустымі рукамі, але з рэвалюцыйнай ідэяй. І ў 1977 годзе, у прыгарадзе Сан-Францыска, Рой Рэйманд пачынае рэалізацыю сваёй ідэі. Ён адкрывае сваю першую краму — «Victoria’s Secret», пазыцыянаваная як новы тып крамаў жаночай бялізны. Крама спалучала ў сабе эўрапейскую элегантнасьць з прыязным становішчам, у якой нават мужчыны пачуваліся камфортна. Праект Рэйманда з тых часоў вырас шматкроць, зрабіўшы сапраўдны пераварот у самім падыходзе да продажаў ніжняй бялізны ў сьвеце.

Да 1982 году Рэйманд адкрыў шэсьць крам і запусьціў невялікую праграму па рэалізацыі бялізны праз каталёгі. Аднак, выпрабоўваючы фінансавыя цяжкасьці, прадаў Victoria’s Secret Лэсьлі Ўэкснэру, уладальніку раздробнай сеткі крам жаночай адзежы The Limited, за 4 млн даляраў.

Менавіта Ўэкснэр пасьля зрабіў гэты брэнд адным з кіроўных на рынку. Ўэкснэр убачыў рэальны шанец зрабіць модным і прыемным для вока нават тое, што, як правіла, утоена пад адзежай. Ён зразумеў, што любая жанчына, якая купляла і што насіла «проста бялізну» ў душы імкнулася насіць нешта эксклюзіўнае і прыгожае.

Першае, што зрабіў Ўэкснэр — пазбавіўся ад іміджу «райскага кутка для мужчын» і зрабіў стаўку на жаночую аўдыторыю.

Для ўзмацненьня ўспрыманьня брэнда як асабліва эўрапейскага, у каталёгах паказвалася, што асноўны офіс кампаніі знаходзіцца ў Лёндане, хоць на самай справе ён знаходзіўся ў Агаё.

Модная ніжняя бялізна ад Victoria’s Secret пазыцыянавалася як даступная раскоша. Атмасфэра сэксуальнасьці, вытанчанасьці і рамантызму імпанавала жанчынам значна больш, чым бясконцыя паліцы супэрмаркетаў з аднастайнымі трусамі і станікамі.

Каб пабудаваць брэнд зь вялікай літары Ўэкснэр наймае Фінкельмана, мелага ступень MBA ад Гарварду, які 14 гадоў прапрацаваў кансультантам у McKinsey & Company.

Victoria’s Secret праводзіць сталыя шоў, паказы навінак з прыцягненьнем супэрмадэляў. Навінкі выпускаюцца кожны сэзон. Он-лайн паказ навінак ад Victoria’s Secret у 1999 годзе стаў адным з гітоў Інтэрнэту. Каб падтрымліваць рост продажаў у сваіх крамах кампанія плянуе прадаваць найболей папулярныя ў каталёгах мадэлі ва ўсіх сваіх крамах. Каталёгі, якія выходзяць тыражом каля 365 мільёнаў асобнікаў, прыносяць траціну ўсіх прыбыткаў кампаніі.

## Анёлы Victoria’s Secret
«Анёлы» Victoria’s Secret — найболей вядомыя мадэлі, якія прадстаўляюць прадукцыю кампаніі. Дэбют анёлаў адбыўся падчас 4-га штогадовага паказу ў 1999 годзе. Першымі анёламі сталі Марыя Інэс Рывэра, Адрыяна Ліма, Гайдзі Клюм, Рэбэка Ромэйн і Тайра Бэнкс. Мадэляў завуць «анёламі» дзякуючы таму, што падчас штогадовага паказу яны традыцыйна выходзяць на подыюм з разнастайнымі крыламі за плечамі, падобнымі на крылы матылёў, анёлаў, птушак, фэяў.

У каманду «анёлаў» 2008 году ўвайшлі Гайдзі Клюм, Адрыяна Ліма, Алясандра Амбросіё, Сэліта Ібэнкс, Даўтзэн Крус, Міранда Кэр, Марыса Мілер і Караліна Куркова.

У лік найболей вядомых анёлаў калісьці ўваходзілі Жызэль Бюндхэн, Стэфані Сэймур, Летыцыя Каста, Ана Бэатрыс Барас і Тайра Бэнкс.

13 лістапада 2007 «анёлы» Victoria’s Secret ганараваліся зоркі на галівудзкай «Алеі Славы».

### Анёлы
**Дзейсныя**
* Адрыяна Ліма (2000 — цяперашні час)
* Алясандра Амбросіё (2004 — цяперашні час)
* Міранда Кэр (2007 — цяперашні час)
* Марыса Мілер (2007 — цяперашні час) 
* Даўтзэн Крус (2008 — цяперашні час)

**Былыя**
* Тайра Бэнкс (1998—2005)
* Гэлена Крыстэнсэн (1998)
* Карэн Мюлдэр (1998—1999)
* Стэфані Сэймур (1998—1999)
* Даніела Пештава (1998—2003)
* Летыцыя Каста (1999)
* Марыя Інэс Рывэра (2000)
* Жызэль Бюндхэн (2000—2007)
* Ясьмін Гаўры (1998)
* Рэбэка Ромэйн (1998)
* Ізабэль Гулар (2005—2008)
* Караліна Куркова (2005—2008)
* Сэліта Ібэнкс (2005—2008)
* Гайдзі Клюм (1999—2010)

### Very Sexy Fantasy Bra
Very Sexy Fantasy Bra — гэта ювэлірная фантазія, увасобленая ў камплекце бра. За 12-гадовую гісторыю паданьня ні адзін камплект ня быў набыты. Кошт усіх камплектаў перавышае 100 млн даляраў.

*Fantasy Bra* прадстаўлялі:

* Кляўдыя Шыфэр — у 1996 годзе — бра варта 1 млн $.
* Тайра Бэнкс — у 1997 годзе — бра варта больш 3 млн $.
* Даніела Пештава — у 1998 годзе — ("Dream Angels" bra) — бра варта 5 млн $.
* Гайдзі Клюм — у 1999 годзе — ("Millennium Bra") — камплект варты 10 млн $.
* Жызэль Бюндхэн — у 2000 годзе — ("Red Hot") — лалавы камплект варты больш 15 млн $.
* Гайдзі Клюм — у 2001 годзе — ("Heavenly Star") — камплект варты 12,5 млн $.
* Караліна Куркова — у 2002 годзе — ("Star of Victoria") — камплект варты 10 млн $.
* Гайдзі Клюм — у 2003 годзе — ("Very Sexy") камплект варты больш 11 млн $.
* Тайра Бэнкс — у 2004 годзе — бра варта 10 млн $ і зроблены з 18-каратнага белага золата з больш 2900 дыямэнтамі і 70-каратны дыямэнт.
* Жызэль Бюндхэн — у 2005 годзе — бра варта 12,5 млн $ і зробленая з 18-каратнага белага золата з больш 2900 дыямэнтамі і 22 лаламі і 101-каратным дыямэнтам.
* Караліна Куркова — у 2006 годзе — бра варта 6,5 млн $ і зробленая з больш 2000 дыямэнтамі і 10-каратным дыямэнтам у цэнтры.
* Сэліта Ібэнкс — у 2007 годзе — камплект варты 4,5 млн $, уключае шпільку, падвязку і бранзалет.
* Адрыяна Ліма — у 2008 годзе — бра варта 5 млн $ і зроблены з чорных і белых дыямэнтаў і лалаў.

## Крыніцы

## Вонкавыя спасылкі
* Афіцыйны сайт

Катэгорыя:Кампаніі ЗША